Dokkhuset

Dokkhuset er et kulturhus på Nedre Elvehavn i Trondheim, en scene for musikk, arkitektur og billedkunst. NTNU har en langvarig leiekontrakt med eier, Dokkhuset AS, og bruker huset som utstillingsvindu for aktiviteten ved universitetets kunstneriske fagmiljøer. Konsertlokalet har rundt 200 sitteplasser, og her arrangeres kammermusikk- og jazzkonserter, foredrag og møter. 

Dokkhuset sto ferdig i 2006 og inneholder kontorer, scene, konsertsal, restaurant/bar og takterrasse.  Arkitekt var Skibnes Arkitekter AS. 
Kjernen i bygningen er det gamle pumpehuset for tørrdokken ved Trondhjems Mekaniske Værksted (TMV). Pumpehuset hadde ikke vært i bruk siden TMV ble nedlagt i 1983.

Kilder

Eksterne lenker 
 Dokkhusets offisielle nettsted (Besøkt 1. september 2016)

Konsertlokaler i Norge
Byggverk i Trondheim
Kultur i Trondheim
NTNU
Nedre Elvehavn
Etableringer i 2006